CELEX: 62011CN0008
Language: et
Date: 2011-01-06 00:00:00
Title: Kohtuasi C-8/11: Eelotsusetaotlus, mille on esitanud Oberlandesgericht Oldenburg (Saksamaa) 6. jaanuaril 2011 — Johann Bilker jt versus EWE AG

9.4.2011   
            
            
               ET
            
            
               Euroopa Liidu Teataja
            
            
               C 113/2
            
         Eelotsusetaotlus, mille on esitanud Oberlandesgericht Oldenburg (Saksamaa) 6. jaanuaril 2011 — Johann Bilker jt versus EWE AG
   (Kohtuasi C-8/11)
   2011/C 113/03
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Oldenburg
   
      Põhikohtuasja pooled
   
   
      Hageja: Johann Bilker jt
   
      Kostja: EWE AG
   
      Eelotsuse küsimused
   
   
               1.
            
            
               Kas nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes (1) artikli 1 lõiget 2 tuleb tõlgendada nii, et õigusnormid ei kuulu kõnealuse direktiivi reguleerimisalasse ka juhul, kui müüja või teenuste osutaja viitab oma lepingutingimustes õigusnormidele, mis on kehtestatud muu tarbijarühma ja muud liiki lepingute suhtes? Kas juhul, kui direktiiv ei ole kohaldatav, ei kohaldata ka direktiivi artiklis 5 sätestatud nõuet, mille kohaselt peavad lepingutingimused olema koostatud lihtsas ja arusaadavas keeles?
            
         
               2.
            
            
               Kas nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 5 esimest lauset ning Euroopa Parlamendi ja nõukogu 26. juuni 2003. aasta direktiivi 2003/55/EÜ maagaasi siseturu ühiseeskirjade kohta (2) artikli 3 lõike 3 neljandat lauset tuleb tõlgendada nii, et tegemist ei ole „lihtsas ja arusaadavas keeles koostatud tingimusega” ja tagatud ei ole „tarbijakaitse kõrge tase, eriti seoses lepingute üldtingimuste läbipaistvusega”, kui müüja või teenuste osutaja tahab hinna ühepoolse muutmise õigust põhjendada lepingu üldtingimustes toodud üldise viitega määrusele, mis on vastu võetud muu tarbijarühma ja muud liiki lepingute suhtes, ja mille puhul ei ole asjaomane õigusnorm, mis käsitleb hinna muutmise õigust, pealegi kooskõlas läbipaistvuse nõudega?
            
         
      (1)  EÜT L 95, lk 29; ELT eriväljaanne 15/02, lk 288.
   
      (2)  Euroopa Parlamendi ja nõukogu 26. juuni 2003. aasta direktiiv 2003/55/EÜ maagaasi siseturu ühiseeskirjade kohta ning direktiivi 98/30/EÜ kehtetuks tunnistamise kohta (EÜT L 176, lk 57; ELT eriväljaanne 12/02, lk 230).